ముంబై: పెద్ద నోట్ల రద్దు, వస్తు సేవల పన్ను(జీఎస్టీ) నిర్ణయాలతో దేశ ఆర్థిక వ్యవస్థ దారుణంగా దిగజారిందని బీజేపీ సీనియర్ నేత, కేంద్ర ఆర్థిక శాఖ మాజీ మంత్రి యశ్వంత్ సిన్హా చేసిన ఆరోపణల దుమారం ఇంకా సద్దుమణగలేదు. ఆర్థిక మంత్రి జైట్లీకి, యశ్వంత్ సిన్హాకు మాటల యుద్ధం కొనసాగుతుండగా తాజాగా జైట్లీకి ఆయన మంత్రివర్గ సహచరుడు.ముక్తార్ అబ్బాస్ నఖ్వి వత్తాసుగా నిలిచారు. ఆర్థిక వ్యవహారాలపై ఏళ్ల తరబడి సిన్హాకు అనుభవం ఉన్నప్పటికీ ఈసారి మాత్రం భారత ఆర్థిక వ్యవస్థను సమర్ధవంతంగా ఆయన అంచనా వేయలేకపోయారని అన్నారు. 'వస్తుసేవల పన్ను అమలు తర్వాత నిత్యావసర వస్తువుల ధరలు తగ్గుముఖం పట్టాయి. సిన్హా అనుభవజ్ఞుడే. కానీ ఈసారి మాత్రం ఆయన ఆర్థిక వ్యవస్థను సరిగ్గా అంచనా వేయలేకపోయారు. పాత, నవ భారతానికి మధ్య తలెత్తిన వైరుధ్యం ఇది. భారతదేశం మంచి స్థితిలోనో ఉంది' అని నఖ్వి తెలిపారు. మాజీ ప్రదాని మన్మోహన్ సింగ్ పైనా నఖ్వి విమర్శలు ఎక్కుపెట్టారు. భారత ఆర్థిక వ్యవస్థను ఉదారవాదం నుంచి కుదవపెట్టే స్థితికి తీసుకువెళ్లారంటూ మండిపడ్డారు. రాబోయే గుజరాత్, హిమాచల్ ప్రదేశ్ అసెంబ్లీ ఎన్నికల్లో బీజేపీకే ప్రజలు పట్టం కట్టనున్నారని నఖ్వి ధీమా వ్యక్తం చేశారు. 2017 చివర్లో కానీ, 2018 జనవరిలో కానీ గుజరాత్ అసెంబ్లీ ఎన్నికలు జరుగనున్నారు. ఇందుకు సంబంధించిన తేదీలను ఎన్నికల కమిషన్ త్వరలోనే ప్రకటించనుంది.
mumbai: pedda notla raddu, vastu sevala pannu(gst) nirnayaalato desha aardhika vyavastha daarunamgaa digajaarindani bgfa seanier netha, kendra aardhika saakha maji mantri yashwant sinha chesina aaropanala dumaram inka saddumanagaledu. aardhika mantri jaitleeki, yashwant sinhaaku maatala yuddham konasaagutundagaa taajaagaa jaitleeki aayana mantrivarga sahacharudu.muktar abbas nakhwi vattaasugaa nilichaaru. aardhika vyavahaaraalapai ella tarabadi sinhaaku anubhavam unnappatikii eesaari maatram bhaarata aardhika vyavasthanu samardhavantamgaa aayana anchana veyalekapoyarani annaru. 'vastusevala pannu amalu tarvaata nityavasara vastuvula dharalu taggumukham pattayi. sinha anubhavagnude. cony eesaari maatram aayana aardhika vyavasthanu sarigga anchana veyalekapoyaru. paata, nava bhaarataaniki madhya talettina vairudhyam idhi. bharatadesam manchi sthitiloono undi' ani nakhwi telipaaru. maji pradaani manmohan sing paina nakhwi vimarsalu ekkupettaaru. bhaarata aardhika vyavasthanu udaaravaadam nunchi kudavapette sthitiki teesukuvellaarantuu mandipaddaaru. raboye gujarat, himachal pradesh assembley ennikallo beejeepeeke prajalu pattam kattanunnarani nakhwi dheema vyaktam chesaru. 2017 chivarlo cony, 2018 janavarilo cony gujarat assembley ennikalu jaruganunnaru. induku sambandhinchina tedeelanu ennikala kamishan twaralone prakatinchanundi.